open-index/open-wikipedia-markdown huggingface dataset:
இராணி கர்ணா

**இராணி கர்ணா** (Rani Karnaa) இவர் ஓர் இந்திய பாரம்பரிய நடனக் கலைஞராக இருந்தார். கதக்கின் இந்திய நடன வடிவத்தில் தேர்ச்சி பெற்றதற்காக நன்கு அறியப்பட்டார். மேலும் கலை வடிவத்தின் மிகச்சிறந்த வெளிப்பாடுகளில் ஒருவராக பலராலும் கருதப்பட்டார். நடனத்துறையில் இவர் செய்த சேவைகளுக்காக, 2014 ஆம் ஆண்டில், இந்திய அரசாங்கத்தால், நான்காவது மிக உயர்ந்த குடிமை விருதான பத்மசிறீ விருது இவருக்கு  வழங்கி கௌரவிக்கப்பட்டார்.

## சுயசரிதை
இராணி கர்ணா, 1939 ல் பிறந்த ஆகியவை இருந்ததாக சிந்தி அமீர் குடும்பத்தில்  இன்றைய பாக்கித்தான் மற்றும் முன்னாள் பிரித்தானிய இந்தியாவின் ஐதராபாத்த்தில், பிறந்தார். இவரின் தந்தை அசாண்டாஸ் கர்ணா முதலில் லர்கானா பிராந்தியத்தைச் சேர்ந்த கர்ணாமலானி குடும்பத்தைச் சேர்ந்தவர். கர்ணாமலானியின் குடும்பப் பெயர், ஒரு குறிப்பிட்ட காலப்பகுதியில், கரணானி என்றும், இறுதியில் கர்ணா என்றும் சுருக்கப்பட்டது. 1942 ஆம் ஆண்டில், இளம் ராணி மூன்று வயதாக இருந்தபோது இவரது குடும்பம் தில்லிக்கு குடிபெயர்ந்தது. தில்லியில் தனது ஆரம்ப பள்ளிப்படிப்பைப் பெற்ற இவர், தில்லியின் இந்துக் கல்லூரியில் தாவரவியலில் பட்டம் பெற்றார். பின்னர், இவர் தாவரவியலில் ஹானர்ஸ் பட்டமும் பெற்றார். ஆனால் கல்வியிலிருந்து தனது நடன வாழ்க்கையில் கவனம் செலுத்தத் தொடங்கினார்.

இராணி கர்ணாவின் மூன்று வயதில் இவரது குடும்பம் சிந்தி பகுதியிலிருந்து தில்லியின்   கன்னாட்டு பிளேசில் குடியேறியது. இவர் பக்கத்துவீட்டில் நடனமாடுவதைப் பார்த்து நடனத்தின் மீது ஆர்வத்தை வளர்த்துக் கொண்டார். நடனக்கலையைக் கற்பிக்க வலியுறுத்தி, நான்கு வயதிலிருந்தே நடனத்தைக் கற்கத் தொடங்கினார். கதக், ஒடிசி, பரதநாட்டியம் மற்றும் மணிப்பூரி ஆகியவற்றைக் கற்றுக் கொண்டார். நிருத்யாச்சார்ய நாராயண பிரசாத் மற்றும் சுந்தர் பிரசாத் ஆகியோர் இவரது ஆரம்ப ஆசிரியர்கள் ஆவர். குரு ஹிராலாலின் கீழ் ஜெய்ப்பூர் கரானா பாணியையும், பண்டிட் பிர்ஜு மகாராஜிடமிருந்து லக்னோ கரானா நெறிமுறைகளையும் பயிற்சிப் பெற்றார்.

## பயிற்சி
இராணி கர்ணா 1963ஆம் ஆண்டில் ஒடியா குடும்பத்தில் திருமணம் செய்துகொண்டபோது தனது இல்லத்தை புவனேசுவருக்கு மாற்றினார்.  அங்கு பிரபல ஒடிசி நடனக் கலைஞரான கும்கும் மொகந்தியைச் சந்திக்க ஒரு வாய்ப்பு கிடைத்தது. அவர் மூலம், ராணி கர்ணா புகழ்பெற்ற குருவான கேளுச்சரண மகோபாத்திராவுடன் தொடர்பு கொண்டு 1966 முதல் 1985 வரை ஒடிசியைக் கற்றுக்கொண்டார். புகழ்பெற்ற ருக்மிணி தேவி அருண்டேலின் சீடரான அமுபி சிங், நரேந்திர குமார் மற்றும் லலிதா சாஸ்திரி போன்ற பல பிரபலமான குருக்களின் கீழ் பயிற்சி  பெற்றுள்ளார்.

இராணி கர்ணா இந்தியாவிலும் வெளியேயும் பரவலாக தனது நடன் நிகழ்ச்சிகளை நிகழ்த்தியுள்ளார். இந்தியாவில் கிட்டத்தட்ட அனைத்து முக்கிய பாரம்பரிய நடன விழாக்களிலும்  நடன் நிகழ்ச்சிகளை நிகழ்த்தியுள்ளார்.  இவரது நடனம் இங்கிலாந்து, ரஷ்யா மற்றும் பல ஐரோப்பிய நாடுகளில் பாராட்டுகளைப் பெற்றதாகக் கூறப்படுகிறது.

இராணி கர்ணா கொல்கத்தாவில் வசித்து வந்தார். 1978ஆம் ஆண்டில் இவரின் கணவர் நாயக் கொல்கத்தாவுக்கு மாற்றப்பட்டபோது புவனேசுவரிலிருந்து மாறினார்  *சமஸ்கிருதிகி ஸ்ரேயாஸ்கர்*  என்ற நிறுவனத்தின் இயக்குநராக தனது கடமையில் ஈடுபட்டார். சமீப காலம் வரை அதன் பொறுப்பில் இருந்தார். இவரது கடைசி நடன நிகழ்ச்சி இவரது 73ஆவது வயதில் 2013 இல் இருந்தது.

## மேற்கோள்கள்

## வெளி இணைப்புகள்
* 
* 
* 
* 

பகுப்பு:சங்கீத நாடக அகாதமி விருது பெற்றவர்கள்
பகுப்பு:கதக் நடனக் கலைஞர்கள்
பகுப்பு:வாழும் மக்கள்
பகுப்பு:1939 பிறப்புகள்
பகுப்பு:இந்தியப் பாரம்பரிய பெண் நடனக் கலைஞர்கள்
பகுப்பு:பத்மசிறீ விருது பெற்ற கலைத் துறையினர்
இராணி கர்ணாவதி

இ**ராணி கர்ணாவதி (Rani Karnavati)** என அழைக்கப்படும் **இராணி கர்மாவதி**  என்பவர் இந்தியாவின் பூந்தி நகரத்தின் இளவரசியும் மற்றும் தற்காலிக ஆட்சியாளராகவும் இருந்தார். இவர் மேவார் இராச்சியத்தின் தலைநகரான சித்தோர்கரைச் சேர்ந்த ராணா சங்கா என்பவரை மணந்தார். இவருக்கு ராணா விக்ரமாதித்யன் மற்றும் ராணா உதய் சிங் என்ற இரண்டு இளவரசர்கள் இருந்தனர். மேலும் இவர், புகழ்பெற்ற மகாராணா பிரதாப்பின் பாட்டியுமாவார். தனது கணவர் ராணா சங்கா இறந்த பின்னர், சிறிது காலம் 1527 முதல் 1533 வரை தனது மகன் ராணா விக்ரமாதித்யன் சிறுவனாக இருந்ததால் ஆட்சிப் பொறுப்பை ஏற்றார். இவர் தனது கணவரைப் போலவே கடுமையாக இருந்தார். தவிர்க்க முடியாமல் குசராத் இராணுவத்திடம் விழும் வரை சித்தோரை ஒரு சிறிய படையினருடன் பாதுகாத்தார். இவர் தப்பி ஓட மறுத்து, தனது கௌரவத்தைப் பாதுகாக்க கூட்டுத் தீக்குளிப்பு  மூலம் தீயிட்டு உயிரை மாய்த்துக் கொண்டார்.

## சுயசரிதை
கி.பி 1526இல் பாபர் டெல்லி சிம்மாசனத்தை கைப்பற்றிய பின்னர், பாபருக்கு எதிராக ராஜபுத்ர அரசர்களின் கூட்டமைப்பை ராணா சங்கிராம் சிங் என்கிற மேவாரின் ராணா சங்கா வழிநடத்தினார். பின்னர், 1527இல் நடந்த கனுவா போரில், ஒருங்கிணைந்த ராஜபுத்ர படைகள் தோற்கடிக்கப்பட்டன. இந்தப்போரில் காயம்பட்ட ராணா சங்கா சிறிது காலத்திலேயே இறந்தார். தனது கணவர் இறந்ததும், இராணி கர்ணாவதி, சிறுவனாக இருந்த தனது மூத்த மகன் விக்ரமாதித்யனின் பெயரில் ஆட்சியை ஏற்றுக்கொண்டார். இதற்கிடையில், குசராத்தை சேர்ந்த பகதூர் ஷா என்பவரால் மேவார் இரண்டாவது முறையாக தாக்கப்பட்டு வீழ்த்தப்பட்டது. இது ராணிக்கு மிகுந்த கவலையாக இருந்தது.

உள்ளூர் விரோத பிரபுக்கள் விக்ரமாதித்யனுக்காகப் போராடத் தயாராக இல்லை. உடனடி யுத்தம் சிசோடியர்களின் வரலாற்றில் மற்றொரு கறை என்று உறுதியாகத் தெரிந்தது. ராணி கர்ணாவதி சிசோடியர்களின் கௌரவத்திற்காக முன்வருமாறு பிரபுக்களுக்கு கடிதம் எழுதினார். மேலும் விக்ரமாதித்யனுக்காக இல்லாவிட்டாலும் மேவாருக்காக போராட பிரபுக்களை வற்புறுத்தினர். விக்ரமாதித்யனும்ம் உதய் சிங்கும் போரின் போது அவர்களின் தனிப்பட்ட பாதுகாப்புக்காக பூந்தி செல்ல வேண்டும் என்பதே அவர்களின் ஒரே நிபந்தனை. ராணியும் தனது மகன்களை பூந்திக்கு அனுப்பி வைத்தார். ராணி முகலாயப் பேரரசர் உமாயூனிடம் உதவி கேட்டு ஒரு ராக்கி கயிறை அனுப்பினார். இதனால் இவரது பெயர் ரக்சா பந்தன் பண்டிகையுடன் மாற்றமுடியாமல் இணைக்கப்பட்டது.

சித்தோரின் வீரர்கள் கடுமையாகப் போராடினார்கள், ஆனால் எதிரிகள் எண்ணிக்கையில் அதிகமாக இருந்தனர். மேலும் உமாயூனால் சரியான நேரத்தில் உதவிக்கு வர இயலவில்லை  பஹதூர் ஷா சித்தோர் நகருக்குள் நுழைந்து இரண்டாவது முறையாக அதைக் வெற்றிக் கொண்டார். தோல்வியடைந்த கர்ணாவதியும் அரசவையின் பிற பெண்களும் கி.பி 1535 மார்ச் 8 அன்று கூட்டுத் தீக்குளிப்பு மூலம் தற்கொலை செய்து கொண்டனர். உமாயூன் தாமதமாக உதவினாலும், 1535இல் பகதூர் ஷாவிடமிருந்து மாண்டுவைக் கைப்பற்றி கர்ணாவதியின் மரணத்திற்குப் பழிவாங்கினார்.

## மேற்கோள்கள்

## குறிப்புகள்
* Medieval India: From Sultanat to the Mughals Part - II

## வெளி இணைப்புகள்
* Stones of Rajput valour at *[[பிசினஸ் லைன்]]*, தி இந்து, April 10, 2000

பகுப்பு:இந்திய அரச குடும்பப் பெண்கள்
பகுப்பு:1535 இறப்புகள்
பகுப்பு:உடன்கட்டை ஏறியவர்கள்
கார்வாலின் ராணி கர்ணாவதி

கார்வால் இராச்சியத்தின் ராணி கர்ணாவதி **(Rani Karnavati of Garhwal),** **தெஹ்ரி கர்வால்** என்றும் அழைக்கப்படுகிறார். ஷா என்ற பட்டத்தைப் பயன்படுத்தும் கார்வாலின் ராஜபுத்ர மன்னர் மஹிபத் ஷா (அல்லது மஹிபதி ஷா) என்பவரின் மனைவியாவார். 

## அரியணை
கார்வால் இராச்சியத்தின் தலைநகரம் தேவல்கரில் இருந்து உத்தராகண்டத்தின் ஸ்ரீநகருக்கு மாற்றப்பட்டது.  இவர் 1622இல் அரியணையில் ஏறினார். கர்வாலின் பெரும்பாலான பகுதிகளில் தனது ஆட்சியை மேலும் பலப்படுத்தினார். 

## ஆட்சி
மன்னர் மஹிபதி ஷா 1631இல் இறந்த போது,  அவரது மரணத்திற்குப் பிறகு ராணி கர்ணாவதி, சிறுவனான ஏழு வயது மகன் பிருத்விபதி ஷா சார்பாக ராச்சியத்தை ஆட்சி செய்தார். இவர் பின்னர் பல ஆண்டுகள் ஆட்சி செய்தார். இவரது காலத்தில் படையெடுப்பாளர்களுக்கு எதிராக ராச்சியத்தை வெற்றிகரமாக பாதுகாத்தார். குறிப்பாக, 1640இல் நஜாபத் கான் தலைமையிலான ஷாஜகானின் முகலாய இராணுவத்தின் தாக்குதலை வெற்றிகரமாக முறியடித்தார். அந்த நேரத்தில் அவர் 'நக்தி ராணி' (நக்-கத்- ராணி) என்ற புனைப்பெயரைப் பெற்றார். அந்தக் காலத்தின் முகலாய படையெடுப்பாளர்கள் செய்த்தைப் போல, தோல்வியுற்றவர்களின் மூக்குகளை வெட்டும் பழக்கம் இவருக்கு இருந்தது.  

## ஆளுமை
இவரால் கட்டப்பட்ட நினைவுச்சின்னங்கள் தேராதூன் மாவட்டத்திலுள்ள் நவாடாவில் இன்றும் உள்ளன.  ரிஸ்பானா நதியிலிருந்து தொடங்கி தேராதூன் நகரம் வரை அதன் நீரைக் கொண்டுவரும் அனைத்து தூன் கால்வாய்களிலும் முதன்மையான ராஜ்பூர் கால்வாயைக் கட்டிய பெருமையும் இவருக்கு உண்டு .   தூன் பள்ளத்தாக்கின் மத்திய மற்றும் கிழக்கு பகுதியை வடிகட்டுகின்ற சாங் ஆற்றின் துணை நதியில் ரிஸ்பானா நதியும் ஒன்றாகும். 

சில ஆண்டுகளுக்குப் பிறகு இவரது  மகன் பிருத்விபதி ஆட்சிப்பொறுப்பை ஏற்று தனது தாயின் ஆலோசைனையின் கீழ் புத்திசாலித்தனமாக ஆட்சி செய்தார். 

## குறிப்புகள்

பகுப்பு:இந்திய அரச குடும்பப் பெண்கள்
பகுப்பு:உத்தராகண்ட வரலாறு
வசுந்தரா தொரைசாமி

**வசுந்தரா தொரைசாமி** (*Vasundhara Doraswamy*, பிறப்பு 1949) என்பவர் கர்நாடக மாநிலம், மைசூரில் உள்ள வசுந்தரா நிகழ்த்து கலை மையத்தின் நிறுவனர் / இயக்குநர் ஆவார். இவர் ஒரு திறமையான பாரதநாட்டிய நடனக் கலைஞர், நடன இயக்குநர் மற்றும் மரியாதைக்குரிய குரு ஆவார். அவர் கடந்த ஆறு தசாப்தங்களாக மிக உயர்ந்த நிலையில் கலை வடிவத்திற்கு பங்களிப்பு செய்துள்ளார். இவர் மறைந்த ஸ்ரீ பட்டாபி ஜோயிசின்  முன்னோடி சீடர்களில் ஒருவர்.

## ஆரம்ப கால வாழ்க்கை
வசுந்தரா தெற்கு கனராவின் (கர்நாடகம்) மூடுபித்ரியில் பிறந்தார் &nbsp; இவரின் பெற்றோர் பி. நாகராஜ் மற்றும் திருமதி. வரதா தேவி ஆவர்.  முரளிதரராவின் வழிகாட்டுதலின்படி இவருக்கு 4 வயதில் பாரதநாட்டியம் அறிமுகமானது. மேலும் மாநில அளவிலான போட்டியில் தன் 5 வயதில் தங்கப்பதக்கம் வென்றார். இது இவரது திறனை வெளிச்சம் போட்டுக் காட்டியது. இதன் பிறகு  பந்தநல்லூர் மீனாட்சி சுந்தரம் பிள்ளையின் மாணவர் மறைந்த ஸ்ரீ ராஜரத்தினம் பிள்ளையின் மேற்பார்வையில் பயிற்சியளிக்க  இவரது பெற்றோரைத் தூண்டியது. வசுந்தரா, தனது அர்ப்பணிப்பினாலும், பயிற்சியினாலும் கர்நாடக இடைநிலைக் கல்வி வாரியத்தால் நடத்தப்பட்ட வித்வத் தேர்வில் முதலாவது இடத்தைப் பெற்று தொடர்ச்சியாக மூன்று தங்கப் பதக்கங்களைப் பெற்றார். இவர் மறைந்த  எச். எஸ். தொரைசாமியை மணந்தார்.  ஆஸ்திரேலியாவில் வசிக்கும் இவரது மகனுடன்  மருமகள் மேகாலா ஹிராசவே தனது பாரம்பரிய பணியைத் தொடர்கிறார். மேகாலா ஹிராசாவே ஆர்ட் ஆஃப் வின்யாசா என்று அழைக்கப்படும் ஒரு பிரபலமான பள்ளியைக் கொண்டுள்ளார். அங்கு அவர் மாணவர்களுக்கு மிகுந்த ஆர்வத்துடனும், கலை வடிவத்தில் நடனம் கற்பிக்கிறார்.

## தொழில்
வசுந்தரா 1988 ஆம் ஆண்டு முனைவர் பட்ட ஆய்வு செய்து பட்டம் பெற்றார். இந்த ஆய்வில் யோகாவிற்கும் பரதநாட்டியத்திற்கும் இடையிலான தொடர்பு குறித்து ஆய்வு மேற்கொண்டார்.  &nbsp; இவர் நாட்டுப்புறவியலில் முதுகலை பட்டம் பெற்றவர் மற்றும் 'டாங்-டா' மற்றும் ' களரிப்பயிற்று '  ஆகிய தற்காப்புக் கலைகளின் முழுமையான பயிற்சி பெற்றவராக உள்ளார்.  முனைவர் வசுந்தரா யோகாவுக்கும், நடனத்திற்கும் இடையிலான தொடர்பு குறித்து "நாட்டிய யோகா தரிசனம்" என்ற பெயரில் ஒரு கட்டுரையை வெளியிட்டுள்ளார்.

இவரது நடனக் அமைப்பு செய்த, `பாஞ்சலி` நடனமானது யக்சகானம் இசையை ( கர்நாடகத்தின் ஒரு நாட்டுப்புற இசை வடிவம் ) பரதநாட்டியத்திற்கு மாற்றியமைத்ததற்காக குறிப்பிடப்பட்டுள்ளது. கங்கா லஹரி, அம்பே, தாட்சாயணி, பாஞ்சாலி, சகுந்த குஞ்சனா (உதயவர மாதவ ஆச்சார்யாவின் தலைசிறந்த இலக்கிய படைப்புகள்) மற்றும் இப்போது ஜோதி சங்கரின் சேத்ரா தௌரபதி போன்ற தனி ஆடல்கள் பாராட்டுகளைப் பெற்றுள்ளன.

டாக்டர் வசுந்தராவுக்கு கர்நாடக மாநில அரசால் நடனத்திற்காக வழங்கப்படும் மிக உயர்ந்த மாநில விருதான "நாட்டிய ராணி சாந்தலா" விருது வழங்கப்பட்டது. மேலும் கர்நாடக மாநிலத்தின் விருதான  ராஜ்யோத்சவா விருதும் இவருக்கு வழங்கப்பட்டுள்ளது. "கர்நாடக கலா திலக்" மிக இளம் வயதில் பெற்றவர் இவராவார்.  மேலும் கர்நாடக சங்க நிருத்யா அகாதமியின் மதிப்புமிக்க விருது மற்றும் உடுப்பி ஸ்ரீ கிருஷ்ண மடத்திலிருந்து "ஆஸ்தானா நிருத்ய ரத்னா" பெற்ற ஒரே நபர் இவராவார். தூர்தர்ஷன் இந்தியாவால் இவருக்கு "சந்தனா விருது" வழங்கப்பட்டது.
## குறிப்புகள்

பகுப்பு:தட்சிண கன்னட மாவட்ட மக்கள்
பகுப்பு:வாழும் மக்கள்
பகுப்பு:1949 பிறப்புகள்
பகுப்பு:பரதநாட்டியக் கலைஞர்கள்
பகுப்பு:இந்தியப் பாரம்பரிய பெண் நடனக் கலைஞர்கள்
கங்காரு (2007 திரைப்படம்)

***கங்காரு*** என்பது 2007 ஆம் ஆண்டு இந்திய மலையாள மொழி நாடக திரில்லர் படமாகும். இந்தத் திரைப்படத்தினை ராஜ் பாபு இயக்கியிருந்தார். பிருத்விராஜ் சுகுமாரன், காவ்யா மாதவன் மற்றும் ஜெயசூர்யா ஆகியோர் நடித்திருந்தனர். இது அனில் ராஜ் எழுதிய கதையாகும். அதனை திரைக்கதையாக ஜே.பல்லசேரி எழுதினார். இந்த படம் 2007 இல் ஒரு சராசரி வெற்றி அடைந்தது.

## நடிகர்கள்
* ஜோசப் ஆபிரகாம் / ஜோசகுட்டியாக பிருத்விராஜ் சுகுமாரன் 
* ஜான்சியாக காவ்யா மாதவன் 
* மோனிச்சனாக ஜெயசூர்யா 
* ஓவியா - சோசனா 
* லாலு அலெக்ஸ் ஸ்டீபனாக 
* பாப்பிக்குஞ்சாக ஹரிஸ்ரீ அசோகன் 
* ஜகதி ஸ்ரீகுமார் மேத்யூ ஆபிரகாம் அல்லது மாத்துகூட்டியாக 
* 'நடப்பு' குஞ்சாச்சனாக சலீம் குமார் 
* நான்சியாக காவேரி 
* பாபிச்சனாக சூரஜ் வெஞ்சராமுத் 
* செல்லப்பனாக இந்திரன்ஸ்
* அண்ணகுட்டியாக பிந்து பானிகர்
* சிசிலியாக கலராஞ்சினி 
* ஜோசெகுட்டியின் தாயாக சுகுமாரி 
* ஜான்சியின் தாயாக கே. பி. ஏ. சி லலிதா 
* 'சிரிஞ்ச்' வாசுவாக ஸ்ரீஜித் ரவி 
* பி. சாந்தகுமாரி - ஜனாமாமா 
* பால் கே.மணியாக டி.பி. மாதவன்
* லிட்டில் கேர்லாக அன்னி

## ஆக்கம்
இந்தத் திரைப்படத்தின் ஆரம்பத்தில் ஜோசகுட்டியின் முக்கிய கதைப்பாத்திரத்தில் ஜெயசூர்யா நடிப்பதாக இருந்தது. *சோட்டா மும்பையில்* என்ற திரைப்படத்தில் அவர் நடிப்பதனால் இப்படத்தின் அவருடைய கதைப்பாத்திரத்தினை பிருத்விராஜ் சுகுமாரன் ஏற்று நடித்தார்.

## வெளியீடு
இந்தத் திரைப்படம் 21 டிசம்பர் 2007 அன்று வெளியிடப்பட்டது.

## குறிப்புகள்

## வெளி இணைப்புகள்
* 

பகுப்பு:இந்திய மலையாளத் திரைப்படங்கள்
பகுப்பு:2007 மலையாளத் திரைப்படங்கள்
சிறந்த ஆவணப்படத்திற்கான அகாதமி விருது

**சிறந்த ஆவணப்படத்திற்கான அகாதமி விருது ()** அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் ஆல் ஒவ்வொரு ஆண்டும் சிறந்த ஆவணப்படங்களுக்கு வழங்கப்படும் ஆசுக்கர் விருதாகும். 1946 ஆம் ஆண்டினைத் தவிர்த்து 1941 ஆண்டு முதல் ஒவ்வொரு ஆண்டும் வழங்கப்படுகின்றது.

## குறிப்புகள்

## மேற்கோள்கள்

## வெளியிணைப்புகள்
* Academy of Motion Picture Arts and Sciences official site

பகுப்பு:அகாதமி விருதுகள்
மாட்டுத்தாவணி (திரைப்படம்)

***மாட்டுத்தாவணி*** என்பது பவித்ரன் எழுதி இயக்கிய 2012 இந்தியத் தமிழ்த் திரைப்படமாகும். நாடகம் தொடர்பான  இப்படத்தில் ராம்கிரண், மேனகா ஆகியோர் முக்கியக் கதாபாத்திரங்களில் நடித்திருந்தனர். இத்திரைப்படத்தில் விமலும், சூரியும் துணை வேடங்களில் நடித்திருந்தனர். இத்திரைப்படத்திற்கு தேவா இசையமைத்திருந்தார். திரைப்படம் எதிர்மறையான விமர்சனங்களைப் பெற்றது. 

## நடிகர், நடிகையர்

## தயாரிப்பு
இயக்குநர் பவித்ரன் இத்திரைப்படத்தினை  2007 மே மாதம் தொடங்கினார். ஆனால் இத்திரைப்படம் தொடர்ச்சியான சட்டச் சிக்கல்களின் விளைவாக மெதுவாக திரைப்படமாகியது. நவம்பர் 2009 இல், இயக்குநர் ஊடகவியலாளர்களின் மத்தியில் புதிய முகங்களை அறிமுகம் செய்தார்.

## பாடல்கள்
இத்திரைப்படத்திற்கு தேவா இசையமைத்திருந்தார். முன்னாள் நடிகரும் அரசியல்வாதியுமான மு. க. முத்து 2008 ஆம் ஆண்டில் இப்படத்திற்காக ஒரு பாடலைப் பதிவுசெய்தார். அதே நேரத்தில் *[[பருத்திவீரன்|பருதி வீரன்]]* புகழ் லட்சுமி, தேவா இசையமைத்த பாடலைப் பாடினார்.

## மேற்கோள்கள்

## வெளி இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:2012 தமிழ்த் திரைப்படங்கள்
பகுப்பு:சூரி நடித்த திரைப்படங்கள்
பகுப்பு:விமல் நடித்த திரைப்படங்கள்
உதய் பிரகாஷ் (நடிகர்)

**உதய் பிரகாஷ்** தமிழ் மற்றும் தெலுங்கு படங்களில் நடித்த இந்திய நடிகர் ஆவார். அவர் திருப்பத்தூர் சேக்ரட் ஹார்ட் கல்லூரியில் கால்பந்து வீரராக (அணித் தலைவராக) இருந்தார்.

## தொழில்
விஜயசாந்தி நடித்த தெலுங்கு திரைப்படமான *கார்தவயம்* படத்தில் மிக முக்கியமான கதாபாத்திரத்தில் நடித்ததால் உதய் பிரகாஷ் பிரபலமானார். இந்த படம் அவருக்கு தமிழிலும் *வைஜயந்தி ஐ.பி.எஸ்* என வெளிவந்ததால், தமிழிலும் புகழ் பெற்றார்.பிறகு *[[சின்னத் தம்பி]]* திரைப்படத்தில் குஷ்பூவின் 3 சகோதரர்களில் ஒருவராக நடித்தார்.

## இறப்பு
நடிகர் உதய் பிரகாஷ் குடிபழக்கத்தின் காரணமாக நோய்வாய்ப்பட்டடார். கல்லீரல் பாதிக்கப்பட்டு மருத்துவமனையில் இருந்தார். 18 ஆகஸ்ட் 2004 இல் இறந்தார்.

## பகுதி திரைப்படவியல்

## குறிப்புகள்

## வெளி இணைப்புகள்

பகுப்பு:2004 இறப்புகள்
பகுப்பு:1964 பிறப்புகள்
பகுப்பு:தமிழ்த் திரைப்பட நடிகர்கள்
பகுப்பு:நீலகிரி மாவட்ட மக்கள்
சிறீநகர், உத்தரகண்ட்

ஜம்மு-காஷ்மீரின் கோடைகால தலைநகரான மற்றொரு ஸ்ரீநகருடன் குழப்பமடையக்கூடாது

**சிறீநகர் (Srinagar) என்பது** இந்திய மாநிலமான உத்தரகண்ட் மாநிலத்தில் உள்ள பௌரி கர்வால் மாவட்டத்திலுள்ள ஒரு நகராட்சி வாரியமாகும். 

## நிலவியல்
சிறீநகர் 30.22 ° வடக்கிலும், 78.78 ° கிழக்கிலும் அமைந்துள்ளது.  அலக்நந்தா ஆற்றின் இடது கரையில் அமைந்துள்ள இந்த ஊர் சராசரியாக 560 மீட்டர் (1,837 &nbsp; அடி ) உயரத்தில் உள்ளது. இது கர்வால் மலைப்பகுதியில் உள்ள மிகப்பெரிய நகரமாகும்.  ரிஷிகேசுவிலிருந்து தேசிய நெடுஞ்சாலை எண் 58 ன் மூலம் சிறீநகரை அடையலாம். சிறீநகர் ரிசிகேசிலிருந்து 100 கி.மீ தூரத்தில் உள்ளது. இது உத்தரகண்ட் சமவெளிகளில் உள்ள கடைசி நகரமாகவும், மலைகள் தொடங்கும் இடமாகவும் உள்ளது. கோத்வாரா வழியாகவும் சிறீநகரை அடையலாம். கோத்வாராவிலிருந்து சிறீநகரை அடைய அதிகபட்சம் 5 மணி நேரம் ஆகும். 
thumb| தெற்கு மலையிலிருந்து சிறீநகர்

## புள்ளி விவரங்கள்
2011 மக்கள் தொகை கணக்கெடுப்பின்படி, சிறீநகரின் மக்கள் தொகை 20,115 பேராகும். ஆண்கள் 52 சதவீதமும், பெண்கள் 48 சதவீதமும் இருக்கின்றனர். கர்வால் மலைகளில் சிறீநகர் மிகப்பெரிய நகரமாகும். 

## வரலாறு
[வலது|thumb| [கார்வால் நாடு|கர்வால் இராச்சியத்தின் காலங்களில், சிறீநகரின் அலக்நந்தா ஆற்றின் குறுக்கே கட்டப்பட்ட கயிற்று பாலம், (1784-94) ]]
சிறீநகர், கர்வால் இராச்சியத்தின் தலைநகரான பிறகு வெளிச்சத்திற்கு வந்தது. ராஜா அஜய் பால் பல்வேறு தலைவர்களையும் பகுதிகளையும் ஒன்றிணைத்தார். கி.பி 1506-1512ன் போது சிறிய மாவட்டங்களைக் கொண்டு கர்வால் இராச்சியம் நிறுவப்பட்டு, சந்த்பூர் பகுதியிலிருந்து தலைநகரை சிறீநகர் இடத்திற்கு மாற்றப்பட்டது. 

கூர்காக்கள் நேபாளி மன்னரை தோற்கடித்து காத்மாண்டுவை ஆக்கிரமித்தனர். இது அவர்களுக்கு தைரியம் அளித்தது, அவர்கள் மேற்கு நோக்கி திரும்பி 1803இல் குமாவோன் மற்றும் கர்வால் ஆகிய பகுதிகளைத் தாக்கினர். கர்வாலைச் சேர்ந்த ராஜா பிரதியுமான் ஷா 1804 சனவரியில் தோற்கடிக்கப்பட்டு கொல்லப்பட்டார். சிறீநகர் 1806 முதல் 1815 வரை கூர்கா ஆட்சியின் கீழ் இருந்தது. கூர்காக்கள் ஆங்கிலேயர்களால் தோற்கடிக்கப்பட்ட பின்னர், சிறீநகர் பிரித்தனியர்களின் ஒரு பகுதியாக மாறியது .  

கோஹ்னா ஏரி அணை வெடிப்பில் பழைய சிறீநகர் நகரம் அழிக்கப்பட்டது. இது நகரத்தின் பழைய நினைவுச்சின்னங்கள் அனைத்தையும் அழித்தது. இன்று இந்த நகரம் ஒரு முக்கியமான கலாச்சார மற்றும் கல்வி மையமாக உள்ளது. மத்திய கர்வாலில் மிதமான உயரத்தில் அமைந்துள்ளதால், இது மலைகளில் உள்ள ஒரு முக்கியமான பள்ளத்தாக்கு சந்தையாகும். இங்கு ஏராளமான கோயில்கள் மற்றும் நினைவுச்சின்னங்கள் மற்றும் சுற்றுலாப் பயணிகள் தங்குவதற்கான இடங்கள் உள்ளன. 

## காலநிலை
கோடைகாலத்தில் கர்வால் மலைப்பகுதியில் வெப்பமான இடமாக உள்ளது. ஏனெனில் சிறீநகர், 560 மீட்டர் உயரத்தில் உள்ளது. மே முதல் ஜூலை வரை சில நாட்களில் வெப்பநிலை 45 ° C ஐ அடைகிறது. இது குளிர்ந்த குளிர்காலங்களையும் கொண்டுள்ளது. திசம்பர் மற்றும் சனவரி மாதங்களில் வெப்பநிலை 2 ° C ஆக குறையும். 

## குறிப்புகள்

## வெளி இணைப்புகள்

பகுப்பு:உத்தராகண்ட மாநில ஊர்களும் நகரங்களும்
பகுப்பு:பௌரி கர்வால் மாவட்டம்
யமகா பேசினோ 125

**யமகா பேசினோ 125** என்பது யமகா நிறுவனத்தின் ஒரு குதியுந்து ஆகும். இந்தக் குதியுந்து 125 சிசி திறனுடையது. இந்தியாவில் யமகா நிறுவத்தின் முதல் 125 சிசி திறனுடைய குவியுந்து என அறியப்படுகிறது. 

இந்தக் குதியுந்து யமகா பேசினோ என்ற 113 சிசி திறன்கொண்ட குதியுந்தின் அடுத்த பதிப்பாக வெளிவந்தது. 

## தொழில்நுட்பம் மற்றும் வசதிகள்
### இஞ்சின்
பேசினோ 125 புளூகோர், ஒற்றை சிலிண்டர், பியூயல் இன்ஜெக்டட் இஞ்சினை உடையது. 
வண்டியை இயக்கும் பொழு சத்தம் குறைவாக வருவதற்காக மோட்டார் ஜெனரேட்டர் பயன்படுத்தப்பட்டுள்ளது.
இது அதிகபட்சமாக 8 பிஹெச்பி திறனையும், 9.7 என்எம் டார்க் பவரையும் வெளியிடுகிறது.
### எடை, மைலேஜ்
யமகா நிறுவனம் இந்தக் குதியுந்து 58 கிமீ மைலேஜ் தருமென கூறுகிறது.
இந்தக்குதியுந்து 99 கிலோகிராம் எடையுடையது.
### சக்கரங்கள்
முன்பகுதியில் 12 இன்ச் அளவுள்ள சக்கரம், 
ஒருங்கிணைந்த பிரேக்கிங் தொழில்நுட்பம் பயன்படுத்தப்பட்டுள்ளது.

## வண்ணங்கள்
யமகா பேசினோ 125 பன்னிரெண்டு நிறங்களில் வெளிவருகிறது. அவையாவன.. மாட் நீளம், பிளாக், டார்க் மாட் நீளம், சுவேவ் காப்பர், சியான் நீளம், மஞ்சள், ரெட், டார்க் மாட் நீளம், சியான் நீளம், பிளாக், சுவே காப்பர், மாட் நீளம்

## ஆதாரங்கள்


## வெளி இணைப்புகள்
சோதனையில் சோதனையில் சிக்கிய யமஹா பி.எஸ். 6 ஸ்கூட்டர் அக்டோபர் 16,2019 மாலைமலர்

பகுப்பு:யமகா குதியுந்துகள்
பகுப்பு:125 சிசி திறனுடைய குதியுந்துகள்
ஆம்பைரோன்

**ஆம்பைரோன்** *(Ampyrone)*  என்பது அமினோபைரின் மருந்தினுடைய வளர்சிதை மாற்றப் பொருளாகும். வலிநீக்கி, வீக்கம்நீக்கி மற்றும்  காய்ச்சலடக்கி முதலான பண்புகளை இச்சேர்மம் பெற்றுள்ளது. இரத்தத்திலுள்ள வெள்ளை அணுக்களின் எண்ணிக்கையை குறைக்கும் பண்பு காரணமாக ஒரு மருந்தாக இதை பயன்படுத்துவது  ஆதரிக்கப்படுவதில்லை. . பெராக்சைடு அல்லது பீனால்களை  உற்பத்தி செய்ய உதவும் உயிர்வேதியியல் வினைகளுக்கு வினையாக்கியாக ஆம்பைரோன்  பயன்படுத்தப்படுகிறது. மைக்ரோசோம்களையும் கல்லீரலையும் தூண்டுவதற்கும் செல்வெளி நீரை அளவிடுவதற்கும் இச்சேர்மம் பயன்படுத்தப்படுகிறது. 

## மேற்கோள்கள்

பகுப்பு:வலி நிவாரணிகள்
பகுப்பு:அழற்சிக்கு எதிரான இயக்க ஊக்கிகள் இல்லாத மருந்துகள்
பகுப்பு:மனித மருந்து வளர்சிதைப் பொருட்கள்
பி. கே. மேதினி

thumb|பி. கே. மேதினி
**பி. கே. மேதினி** என்பவர்  புரட்சிகர பாடகர், இசைக்கலைஞர், நாடகக் கலைஞர், வாழும் சுதந்திர போராட்ட வீரர் ஆவார்.  புன்னப்பரா-வயலார் போராட்டத்தில் கலந்து கொண்டுள்ள இவர் இந்திய கம்யூனிஸ்ட் கட்சியின் தலைவர்களுள் ஒருவர் ஆவார். கேரள மாநிலத்தில் நன்கு அறிமுகமான சமூக ஆர்வலராகவும் திகழ்கிறார்.
thumb|பி. கே. மேதினி பொது நிகழ்வில் பேசுதல்

## மேற்கோள்கள்


## வெளி இணைப்புகள்

* 

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:கேரள சங்கீத நாடக அகாதமி விருது பெற்றவர்கள்
நியோ-விண்வெளி நண்பன்

**நியோ-விண்வெளி நண்பன்** என்பது சிங்கப்பூர் நாட்டில் பெப்ரவரி 17, 2020ஆம் ஆண்டு முதல் திங்கள் முதல் வியாழன் வரை இரவு 8 மணிக்கு வசந்தம் தொலைக்காட்சியில் ஒளிபரப்பான கற்பனை குழந்தைகள் நகைச்சுவை தொலைக்காட்சி தொடர் ஆகும்.

இந்த தொடரை அன்பு அறன் மற்றும் ரவி ஆகியோர் இயக்க ஜே நெஸ் ஈஸ்வரன், சஜனி, பன்னிர் செல்வம், வர்மன் சந்திர மோகன், ஹரிகிருஷ்ணன், பிரகலாதன் போன்ற பலர் நடித்துள்ளனர்.  இந்த தொடர் மார்ச்சு 23, 2020 இல் 25 அத்தியாயங்களுடன் நிறைவு பெற்றது.

இந்த தொடரின் கதை விண்வெளியிருந்து வரும் நியோ என்ற வேற்று கிரகவாசி 10 வயதான ராக்கி என்ற சிறுவனுடன் நட்பு கொள்ளகின்றது. அவனின் கண்ணுக்கும் மட்டும் தெரியும் நியோ ராக்கியுடன் இணைத்து செய்யும் கலாட்டாதான் இந்த தொடரின் கதை.

## மேற்கோள்கள்

## வெளி இணைப்புகள்
* vasantham TV Official Website  
* Mediacorp Vasantham (முகநூல்)
* Mediacorp Vasantham YouTube

பகுப்பு:வசந்தம் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:சிங்கப்பூர் தமிழ்த் தொலைக்காட்சி நிகழ்ச்சிகள்
பகுப்பு:தமிழ் நகைச்சுவைத் தொலைக்காட்சி நிகழ்ச்சிகள்
பகுப்பு:தமிழ் கனவுருப்புனைவு தொலைக்காட்சி தொடர்கள்
பகுப்பு:தமிழ் குழந்தைகள் தொலைக்காட்சி தொடர்கள்
பகுப்பு:2020களில் தமிழ்த் தொலைக்காட்சி நிகழ்ச்சிகள்
பகுப்பு:2020 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2020 இல் நிறைவடைந்த தமிழ்த் தொலைக்காட்சி நிகழ்ச்சிகள்
சோனல் மான்சிங்

**சோனல் மான்சிங்** (Sonal Mansingh பிறப்பு 30 ஏப்ரல் 1944) இந்திய பாரம்பரிய நடன கலைஞர் மற்றும்  பரதநாட்டியம் மற்றும் ஒடிசி நடன பாணியின் ஆசிரியர் ஆவார்.   இந்திய ஜனாதிபதியின்  பரிந்துரையின் பேரில் .நாடாளுமன்ற மேல்சபை உறுப்பினராக . நியமிக்கப்பட்டார்.

## ஆரம்ப வாழ்க்கை மற்றும் பின்னணி
மும்பையில் பிறந்த சோனல் மான்சிங்   அரவிந்த் மற்றும்  பூர்னிமா பாக்வசா தம்பதியரின் மூன்று குழந்தைகளில் இரண்டாவது குழந்தையாவார்.  குஜராத்  மாநிலத்தின் நன்கு அறிமுகமான சமூக சேவகராக விளங்கும் இவர் 2004 ஆம் ஆண்டிற்கான  பத்ம பூஷன் விருதை பெற்றுள்ளார். சோனல் மான்சிங்கின் தாத்தா மங்கள் தாஸ் பாக்வசா சுதந்திர போராட்ட வீரரும், இந்தியாவின் முதல் ஐந்து கவர்னர்களில்  ஒருவராவார்.
நாக்பூரில் ஒரு ஆசிரியரிடம்  நான்கு வயதில் தனது மூத்த சகோதரியுடன் மனிப்புரி நடனத்தை கற்கத் துவங்கினார். ஏழாவது வயதில் மும்பை குமார் ஜெயகார்  உட்பட பந்தநல்லூர் நாட்டியப்பள்ளியைச் சேர்ந்த  பல்வேறு நடன ஆசிரியர்களிடம் பரதநாட்டியத்தை கற்றார்,

பாரதிய வித்தியா பவனில் சமஸ்கிருதத்தில் *பிரவீன்* மற்றும் *கோவிட்* பட்டங்களை பெற்றார். மும்பை எல்பின்ஸ்டோன் கல்லூரியில் செருமானிய இலக்கியத்தில் பி.ஏ (ஹானர்ஸ்) பட்டத்தை பெற்றார்.

இருப்பினும் அவருடைய முறையான நடனப்பயிற்சி பதினெட்டு வயதில் துவங்கியது.அவரது குடும்பத்தின் எதிர்ப்பு இருந்தபோதிலும் பேராசிரியர் யு. எஸ். கிருஷ்ண ராவ் மற்றும் சந்திரபகா தேவி ஆகியோரிடம் பரதநாட்டியம் கற்றுக்கொள்வதற்காக பெங்களூரு சென்றார்.,சென்னை மயிலாப்பூரின் கௌரி அம்மாளிடம் அபிநயங்களை கற்றுத் தேர்ந்த அவர் பின்னர் 1965 ஆம் ஆண்டில் கேளுச்சரண மகோபாத்திரா என்ற புகழ்பெற்ற ஒடிசி கலைஞரிடம் ஒடிசி நடனத்தை கற்கத் துவங்கினார்.

சோனல் மான்சிங் முன்னாள் இந்திய அரசு அதிகாரி லலித் மான்சிங் என்பவரைத் திருமணம் செய்து கொண்டார். பின்னர் தம்பதியினர் இருவரும் விவாகரத்து செய்து கொண்டனர். சோனலின் மாமா மாயாதார் மான்சிங் ஒடிசி நடனப் பயிற்சிக்காக   கேளுச்சரண மகோபாத்திராவிடம் அறிமுகம் செய்து வைத்தார். .

## தொழில் மற்றும் வாழ்க்கை
சோனல் மான்சிங்கின் நடன வாழ்க்கை 1962 ஆம் ஆண்டில் தொடங்கியது, மும்பையில் தனது அரங்கேற்றத்தை நிகழ்த்திய அவர் புதுதில்லியில் இந்திய பாரம்பரிய நடன மையத்தை *Centre for Indian Classical Dances* **(CICD)** 1977 இல் துவங்கினார்.
சோனல் கற்றுக் கொண்ட நடனம் பல ஆண்டுகளாக அவரை உலகம் முழுவதும் கொண்டு சென்று  பல விருதுகளையும் பெற்றுத் தந்துள்ளது. 1992 ஆம் ஆண்டு பத்மபூஷன் விருதும் , 1987 இல் சங்கீத நாடக அகாதமி விருதும்,  2003 ஆம் ஆண்டு இந்தியாவின் இரண்டாவது மிக உயரிய விருதான பத்ம விபூஷன் விருதை பெற்றுள்ளார். பாலசரஸ்வதிக்குப் பிறகு இவ்விருதினைப் பெறும் இரண்டாவது பெண் நடனக்கலைஞராக சோனல் மான்சிங் திகழ்கிறார். தொடர்ந்து 2006 ஆம் ஆண்டு மத்தியப் பிரேதச அரசால் காளிதாஸ் சம்மன் கலை விருதும் வழங்கப்பட்டது.2007 ஆம் ஆண்டு ஏப்ரல் 21ஆம் தேதி உத்தராகண்ட் மாநிலத்தின் பண்ட் எனும் இடத்தில் அமைந்துள்ள ஜி.பி. பண்ட் பல்கலைக்கழகத்தால் அறிவிலுக்கான டாக்டர் பட்டமும், சம்பல்பூர் பல்கலைக்கழகத்தால் இலக்கியத்துக்கான டாக்டர் பட்டத்தையும் பெற்றுள்ளார்.

2002 ஆம் ஆண்டில் தனது 40 ஆண்டுகால கலைப்பயணம் நிறைவடைந்ததைக் குறிக்கும் வகையில், இந்தி திரைப்பட இயக்குநர் பிரகாஷ் ஜா, சோனல் என்ற பெயரில் ஒரு ஆவணப்படம் தயாரித்தார். அப்படம் அந்த ஆண்டின் சிறந்த ஆவணத் திரைப்படத்திற்கான தேசிய திரைப்பட விருதையும் வென்றது.

## மேற்கோள்கள்

பகுப்பு:ஒடிசி நடனக் கலைஞர்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:வாழும் மக்கள்
பகுப்பு:1944 பிறப்புகள்
பகுப்பு:இந்தியப் பாரம்பரிய பெண் நடனக் கலைஞர்கள்
பகுப்பு:மாநிலங்களவை நியமன உறுப்பினர்கள்
மாங்கல்ய தோஷம்

**மாங்கல்ய தோஷம்** அல்லது **மாங்கல்ய சந்தோஷம்** என்பது கலர்ஸ் தமிழ் தொலைக்காட்சியில் 23 மார்ச்சு 2020 முதல் திங்கள் முதல் சனிக்கிழமை வரை இரவு 7 மணிக்கு ஒளிபரப்பாகும் திகில் தொலைக்காட்சி நாடகத் தொடர் ஆகும்.

இந்த தொடரில் மலர் தொடரில் நடித்த 'அருண்' என்பவர் 'தருண்' என்ற கதாபாத்திரத்தில் நடிக்க இவருக்கு ஜோடியாக தாரா மற்றும் நித்தியா என்ற கதாபாத்திரத்தில் புதுமுக நடிகை 'லட்சுமி பிரியா' என்பவர் நடிக்கின்றார்.

## கதை சுருக்கம்
இந்த தொடரின் கதை ஒரு பக்கம் காதல் மறுபக்கம் துர் ஆத்மா இதற்க்கு நடுவில் சிக்கிய நித்யாவின் வாழ்க்கை என்ன ஆகும் என்பதுதான் கதை.

## நடிகர்கள்
### முதன்மை கதாபாத்திரம்
* லட்சுமி பிரியா - நித்யஸ்ரீ/நயன்தாரா 
* அருண் பத்மநாபன் - தருண்
* ரவி தேஜ் - ரகுவரன் (துர் ஆத்மா) 
* கீர்த்தி விஜய் - தீபிகா
* ஜீவா - ரஞ்சித் 
* ஹரிஷங்கர் - தாமோதரன் நம்பூதி

### துணை கதாபாத்திரம்
* ஸ்மிருதி → உஷா → சுசித்ரா - சுலக்சனா (தருணின் தாய்) 
* சாய் கோபி →  ராஜேஷ் - ஆறுமுகம் (தருணின் தந்தை)  
* சுமி ஸ்ரீகுமார் - மிருதுளா (தீபிகாவின் தாய்) 
* தசாரதி - கோடி (நித்தியாவின் தந்தை) 
* நீலகண்டன் - பிரதீப் (தருணின் சகோதரன்) 
* ஏகவல்லி - சுபா (பிரதீப்பின் மனைவி) 
* வருண் உதய் - அரவிந்

## நேரம் மாற்றம்
இந்த தொடர் மார்ச்சு 23, 2020 முதல் திங்கள் முதல் சனிக்கிழமை வரை இரவு 9 மணிக்கு ஒளிபரப்பாகி கொரோனாவைரசு காரணத்தால் மார்ச் 21, 2020 முதல் தற்காலிகமாக நிறுத்தப்பட்டு மே 28, 2020 அதே நேரத்தில் ஒளிபரப்பாகி, 26 அக்டோபர் 2020 முதல் புதிய நேரத்தில் திங்கள் முதல் சனி வரை இரவு 10 மணிக்கு ஒளிபரப்பாகி, 4 நவம்பர்  2020 முதல் திங்கள் முதல் சனி வரை இரவு 7 மணிக்கு ஒளிபரப்பாகிறது.

## மகாசங்கமம்
* இந்த தொடர் 15 மார்ச்சு முதல் 27 மார்ச்சு 2021ஆம் ஆண்டு அம்மன் என்ற தொடருடன் மகாசங்கமத்தில் ஒளிபரப்பானது. அதைத் தொடர்ந்து இரண்டாம் தடவையாக 10 மே 2021 முதல் ஒளிபரப்பாகின்றது.

## மொழி மாற்றம்
* இந்த தொடர் 'கலர்ஸ் ஓடியா' என்ற தொலைக்காட்சியில் 'ஓத்திருசாயி' என்று ஒடியா மொழியில் பெயரில் மொழி மாற்றம் செய்யப்பட்டு ஒளிபரப்பானது.

## சர்வதேச ஒளிபரப்பு
* இந்த தொடர் கலர்ஸ் தமிழ் மற்றும் கலர்ஸ் தமிழ்எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) ஒளிபரப்பாகிறது.
* இந்த தொடரின் அத்தியாயங்கள் ஊட் என்ற இணைய மூலமாகவும் பார்க்க முடியும்.

## மேற்கோள்கள்

## வெளி இணைப்புகள்
* 

பகுப்பு:கலர்ஸ் தமிழ் தொலைக்காட்சி நிகழ்ச்சிகள்‎
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் திகில் புனைவு தொலைக்காட்சி தொடர்கள்
பகுப்பு:2020களில் தமிழ்த் தொலைக்காட்சி நிகழ்ச்சிகள்
பகுப்பு:2020 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:தொலைக்காட்சியில் கோவிட்-19 தொற்றுநோயின் தாக்கம்
ஜீ மராத்தி

**ஜீ மராத்தி** என்பது ஜீ என்டர்டெயின்மென்ட் எண்டர்பிரைசஸ் நிறுவனத்திற்கு சொந்தமான மராத்திய மொழி பொழுதுபோக்கு அலைவரிசை ஆகும். இது மகாராட்டிரத்தை தலைமையகமாகக் கொண்டு இயங்கி வருகின்றது. மராத்தி மக்களால் அதிகளவு பார்க்கப்படும் தொலைக்காட்ச்சியில் இதுவும் ஒன்றாகும். இது 1999 ஆம் ஆண்டு *அல்பா மராத்தி* என்ற பெயரில் ஆரம்பிக்கப்பட்டு 2005 ஆம் ஆண்டு *ஜீ மராத்தி* என்ற பெயரில் மாற்றம் செய்யப்பட்டது.

இந்த தொலைக்காட்சியில் தொடர்கள், பொழுதுபோக்கு நிகழ்ச்சிகள் மற்றும் திரைப்படங்களை ஒளிபரப்பு செய்து வருகின்றது. இந்த தொலைக்காட்சி நவம்பர் 20, 2016 ஆம் ஆண்டு உயர் வரையறு தொலைக்காட்சியாக மாற்றப் பட்டது என்பது குறிப்பிடத்தக்கது.

## மேற்கோள்கள்

## வெளி இணைப்புகள்
* Official website - Zee Marathi
* Official website - Zee Marathi Jagruti

பகுப்பு:மராத்திய மொழி தொலைக்காட்சி அலைவரிசைகள்
பகுப்பு:மும்பையில் உள்ள தொலைக்காட்சி நிலையங்கள்
மராத்தி
பகுப்பு:1999 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
மராத்தி
பட்டு நகரம்

**பட்டு நகரம்** (*Silk City*) இந்திய நகரங்களில் கீழ்க்குறிப்பிட்டுள்ளவற்றைக் குறிக்கலாம்:

* தர்மவரம், ஆந்திரப் பிரதேசம்
* இராமநகரம் 
* சூரத்து, குசராத்து
* சந்தேரி, நாடாளுமன்ற உறுப்பினர்
* பாகல்பூர், பீகார்
* பூடன் போச்சம்பள்ளி, தெலங்காணா
* பெர்காம்பூர், ஒடிசா
* முத்தென்னஹள்ளி, கருநாடகம்
* காஞ்சிபுரம்
* ஆரணி (திருவண்ணாமலை மாவட்டம்), தமிழ்நாடு
* சேலம்
* முபாரக்பூர், உத்தரப் பிரதேசம்
* வாரணாசி, உத்தரப் பிரதேசம்

## வங்காளதேசம்
* ராஜசாகி

## குவைத்
* மதினத் அல் ஹரீர் (அரபு மொழியில் பட்டு நகரம்)

## அமெரிக்க ஐக்கிய நாடுகள்
* கனெக்டிகட், மன்செஸ்டர்
* படேர்சன், நியூ செர்சி

## பிற பயன்பாடுகள்
* சில்க் சிட்டி (இசைக்குழு), பிரித்தானிய-அமெரிக்கன் சூப்பர் குரூப்-இரட்டையர் மின்னணு இசை தயாரிப்பாளர்களான மார்க் ரொன்சன் மற்றும் டிப்லோ ஆகியோரைக் கொண்டது 

பகுப்பு:பட்டுப் பாதை
புதுப்புது ராகங்கள்

**புதுப்புது ராகங்கள்** என்பது வி. ஆதவன் இயக்கிய திரைப்படம் ஆகும். இது 1990 ஆம் ஆண்டு வெளிவந்தது. இது தமிழ் திரைப்படமாகும். இதில் சித்தாரா மற்றும் சரண் ராஜ் ஆகியோர் முக்கிய வேடங்களிலும், மலேசிய நடிகர் தேவாகர் சுப்பையா கௌரவ வேடத்திலும் நடித்துள்ளனர்.

## நடிகர்கள்
* சித்தாரா
* சரண்ராஜ் 
* ஆனந்த் பாபு 
* நாகேஷ் 
* உதய் பிரகாஷ் 
* சார்லி
* எம். என். நம்பியார் 
* வி. கே. ராமசாமி 
* டெல்லி கணேஷ் 
* ராஜேஷ் 
* உதய் பிரகாஷ்
* மனோரமா 
* குமரிமுத்து
* குண்டு கல்யாணம்

## ஒலிப்பதிவு
இத்திரைப்படத்திற்கு எஸ். ஏ. ராஜ்குமார் இசையமைத்தார். 

## மேற்கோள்கள்

## வெளி இணைப்புகள்

பகுப்பு:இந்திய நாடகத் திரைப்படங்கள்
பகுப்பு:1990 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:நாகேஷ் நடித்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:எஸ். ஏ. ராஜ்குமார் இசையமைத்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:சார்லி நடித்த திரைப்படங்கள்
பகுப்பு:ராஜேஷ் நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்
அம்மன்கோயில்பட்டி கல்வெட்டு

சேலம் மாவட்டம், ஓமலூர் வட்டத்துக்குட்பட்ட அம்மன்கோயில்பட்டியில் மிகப்பழமையான கல்வெட்டு கண்டெடுக்கப்பட்டது. அவ்வூரின் பெயரால் இக்கல்வெட்டு **அம்மன்கோயில்பட்டி கல்வெட்டு** என அழைக்கப்படுகிறது. இரண்டு வரிகளைக் கொண்டது. இதன் பழமைக் கருதி இவ்விடம் தொல்லியல் துறையின் கட்டுப்பாட்டில் உள்ளது. இக்கல்வெட்டின் காலம் நான்காம் நூற்றாண்டு என்று கணிக்கப்படுகிறது.

## கல்வெட்டு வரிகள்

:பரம்பன் கோகூர்கிழார் மகன் வியக்கன்
:கோபன் கணதேவன் தோ(ட்)ட சுனை 

## கல்வெட்டின் பொருள்
பரம்பன் கோகூர் கிழார் என்பவரின் மகன் வியக்கன் கோபன் கணதேவன் வெட்டிய சுனை என்பது கல்வெட்டின் பொருள் ஆகும். பரம்பன் என்ற முதல் சொல் வரம்பன் என பாடபேதத்துடன் படித்தவர்களும் உண்டு.

## மேற்கோள்கள்

## வெளியிணைப்புகள்
*கதை 8 - தேவன் தொட்ட சுனை (இறுதிப் பகுதி), கோகுல் சேஷாத்ரி, வரலாறு, இதழ் 28, 2006

பகுப்பு:தமிழ்நாட்டுக் கல்வெட்டுக்கள்
பகுப்பு:சேலம் மாவட்டம்
சண்டிக் குதிரை

**சண்டிக்குதிரை** 2016 இல் வெளிவந்த தமிழ்த் திரைப்படமாகும். இத்திரைப்படத்தினை அன்பு மதி எழுதி இயக்கியுள்ளார். சின்னத்திரை நடிகர் ராஜ்கமல் நாயகனாகவும், மானஸா நாயகியாகவும் நடித்திருந்தனர்.

## நடிகர்கள்
* ராஜ்கமல்
* மானசா
* ஹரி
* திவ்யா
* டெல்லி கணேஷ்
* கஞ்சா கருப்பு
* போண்டா மணி

## கதைச் சுருக்கம்
மண்குதிரை செய்யும் ராஜ்கமல், மானசாவை காதல் செய்கிறார். ஹரியும், திவ்யாவும் காதலர்கள். ஹரி தன் காதலி திவ்யாவுடன் இருக்கும் போது தற்படம் எடுத்துக்கொள்கிறார். அப்படம் வெளியேறி பொதுமக்களை சென்றடைய திவ்யா அவமானத்தால் தற்கொலை செய்து கொள்கிறார். திவ்யாவின் மரணம் ஹரியை மனநிலை பிரளச்செய்கிறது.
இந்தக் காதலர்களின் நிலையை கண்டு ராஜ்கமல் மனம் வருந்துகிறார். இதற்கு காரணமானவர்களை கண்டு கோபம் கொள்கிறார். மண்குதிரை செய்பவர் சண்டிக்குதிரையாக எதிரிகளை அழிக்கிறார்.

## இசை
இத்திரைப்படத்திற்கு பாடலாசிரியரான வாரஸ்ரீ இசை அமைத்திருந்தார்.

## ஆதாரங்கள்


பகுப்பு:2016 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
சுனயனா ஹசாரிலால்

**சுனயனா ஹசாரிலால் அகர்வால்** **( Sunayana Hazarilal Agarwal**) இவர் ஓர் இந்திய பாரம்பரிய நடனக் கலைஞர் ஆவார். கதக்கின் பாரம்பரிய நடன வடிவத்தில் நிபுணத்துவம் பெற்றுள்ளார். மேலும், கதக்கின் **ஜானகிபிரசாத் கரானாவின்** எஞ்சியிருக்கும் ஒரே பயிற்சியாளராவார். இவர் **பனாரசு கரானா** என்றும் அழைக்கப்படுகிறார். இந்திய அரசு தனது நான்காவது உயர்ந்த குடிமை விருதான பத்மசிறீ விருதை 2011இல் வழங்கி இவரை கௌரவித்தது. மூன்று தசாப்தங்களுக்கும் மேலாக, இவர் இந்தியாவில் கதக் நடனத்தின் முக்கிய விழாக்களில் தவறாமல் நடனங்களை நிகழ்த்தியுள்ளார். மேலும் பிற நாடுகளிலும் தனது கலையை வழங்கியுள்ளார். 1974 முதல், மும்பையின் பாரதிய வித்யா பவன் மற்றும் தனது ஆசிரியரும் கணவருமான ஹசரிலால் நிறுவிய நட்வாரி நசன நிறுவனத்தில் மாணவர்களுக்கு பயிற்சி அளித்து வருகிறார். தவிர, கதக்கின் பழைய மற்றும் அரிய சில பாடல்களைப் படித்து புதுப்பிக்க பணியாற்றியுள்ளார். அவை இவரது பாரம்பரியத்தின் குருக்களின் பிரதிநிதிகளாகும்.

## சுயசரிதை
திருமதி சுனயனா ஹசாரிலால் என்கிற சுனயனா அகர்வால் உத்தரபிரதேசத்தின் பரேலியில் 1939இல் மும்பையில் ஒரு இரயில்வே அதிகாரிக்கு மகளாகப் பிறந்தார். சிறீ ஹசாரிலால் கும்பராமின் கீழ் கதக் நடனத்தில் பயிற்சி பெற்றார். சுனயனா ஹசாரிலால் சிறுவயதிலிருந்தே பாரம்பரிய நடனத்தைக் கற்கத் தொடங்கினார். தந்தையின் பணி காரணமாக வேறு இடத்திற்கு மாற்றப்பட்டபோது கதக் கற்கும் ஆசையில் மும்பையைவிட்டு வெளியேர மறுத்த இவர், தனது உறவினர்களுடன் தங்கியிருந்து பனாரசு ஜானகிபிரசாத் கரானாவின் அறியப்பட்ட நிபுணராக இருந்த குரு ஹசாரிலாலின் கீழ் பயிற்சி மேற்கொண்டார். சந்திரசேகர் பிள்ளையின் கீழ் பரதநாட்டியம் மற்றும் ஜி. டி. அக்னி மற்றும் சரத்சந்திர அரோல்கர் ஆகியோரிடமிருந்து குரல் இசையையும் கற்றுக்கொண்டார். தனது தனித்துவமான நடன நிகழ்ச்சிகளுக்கு பாராட்டுக்களைப் பெற்றுள்ளார். குறிப்பாக அபிநயத்தில் சிறந்து விளங்குகிறார்.

தற்போது, நட்வாரி நடன அகாதமியின் இயக்குநராக சுனயனா இருக்கிறார்.  மும்பையின் பாரதிய வித்யா பவனின் நார்டன் சிக்சா பீடத்த்தில் கதக் பிரிவின் தலைவராகத் தலைமை தாங்குகிறார். இவர் பல நிறுவனங்களில் வருகை தரும் ஆசிரியராகவும் உள்ளார். அமெரிக்காவின் நியூயார்க், சான் ஃபிரான்சிஸ்கோ மற்றும் ராலே ஆகிய இடங்களில் நடனப் பட்டறைகளை நடத்திய இவர், இத்தாலி, ஜெர்மனி, பெல்ஜியம் போன்ற பல நாடுகளில் சுற்றுப்பயணம் செய்துள்ளார். 1990இல் லாஸ் ஏஞ்சல்ஸ் கலிபோர்னியா பல்கலைக்கழகத்தில் வருகை தரும் ஆசிரியராகவும் இருந்தார்.

## நிகழ்ச்சிகள்
சுனாயனா மும்பையில் நேரு கலையரங்கத்தில் நடாவாரி நடன அகாதமியால் ஏற்பாடு செய்யப்பட்ட ஒரு நிகழ்ச்சியில், இந்திய அரசின் கலாச்சார அமைச்சகத்தின் ஆதரவுடன் தனது நடன நிகழ்ச்சிகளை நிகழ்த்தினார். சுனயனா ஹசாரிலால் ஜானகிபிரசாத் கரானாவின் வம்சாவளியைப் பற்றி ஆராய்ச்சி செய்து தலைப்பில் பல கட்டுரைகளை வெளியிட்டுள்ளார்.  சந்தீப் சோங்க்ரா, ஷ்ரத்தா கன்னா, அனுஷ்கா ஜாவேரி, வெரோனிகா சிமாஸ் டிசௌசா மற்றும் வேதா ஜோஷி ஆகியோர் இவரது மாணவர்களில் அடங்குவர்.

## விருதுகள்
சுனாயனாசங்கீத நாடக அகாதமி விருது (2003), பாலசுப்பிரமண்ய சபையைச் சேர்ந்த அபிநய கலா சரசுவதி மற்றும் மகாராட்டிர கௌரவ விருது போன்ற விருதுகளைப் பெற்றுள்ளார். சுனயனாவை 2011 ஆம் ஆண்டு குடியரசு தினத்தன்று இந்திய அரசு பத்மசிறீ விருது வழங்கி கௌரவித்தது.

## மேலும் காண்க
* கதக்

## மேற்கோள்கள்

## வெளி இணைப்புகள்
* 
* 
* 

பகுப்பு:சங்கீத நாடக அகாதமி விருது பெற்றவர்கள்
பகுப்பு:கதக் நடனக் கலைஞர்கள்
பகுப்பு:வாழும் மக்கள்
பகுப்பு:பத்மசிறீ விருது பெற்ற கலைத் துறையினர்
ஆச்சார்யா பார்வதி குமார்

**ஆச்சார்யா பார்வதி குமார் (Acharya Parvati Kumar)** அல்லது **பார்வதிகுமார்** (பிறப்பு: 1921 பிப்ரவரி 27 &ndash; இறப்பு:2012  நவம்பர் 29) இவர் ஓர் இந்திய பாரம்பரிய நடனக் கலைஞரும், நடன இயக்குநரும் மற்றும் அறிஞரும் ஆவார். இவர் குறிப்பாக பரதநாட்டிய குருவாக நன்கு அறியப்படுகிறார்.

## வாழ்க்கை
குரு சந்திரசேகர் பிள்ளையின் கீழ் ஆரம்பத்தில் பரத நாட்டியம் கற்றுக்கொண்டார். குரு மகாலிங்கம் பிள்ளை மற்றும் திருமதி மயலாப்பூர் கௌரி அம்மா ஆகியோரிடமிருந்தும் பல நடனங்களைக் கற்றுக்கொண்டார். இவர் குரு கருணாகர் பனிக்கரிடமிருந்து கதகளியையும், குரு ரதிகாந்த் ஆர்யாவிடமிருந்தும் கதக்கையும் கற்றுக்கொண்டார்.

1942 மற்றும் 1983 க்கு இடையில் இவர் இருபது பாலேக்களை நடனமாடியுள்ளார் . அவற்றில்: ஒரு புதிய சகாப்தத்தின் விடியல் (1942), சீதா ஹரன் (1943), சுந்தோப்சுண்டா (1944) போன்றவை. 1951 வாக்கில் (1948), பாரத் கி கஹானி (1949), ரிதம் ஆப் கல்ச்சர் (1950), ராஜபுத்திரத் தொடர்- ராஜா ராணி கி கஹானி (1956), தேக் தேரி பாம்பாய் (1958), டிஸ்கவரி ஆஃப் இந்தியா (1964), கிருஷ்ண லீலா (1965)  போன்றவையும் அடங்கும்

## பணிகள்
சிறுவர் பாலேக்களுக்கான நடனங்களில் மனிடாச்சி ஃபாஜிட்டி (1947), பில்லி மௌசி கி ஃபாஜெட்டி (1948), ஸ்னோ ஒயிட் மற்றும் ஏழு குள்ளர்கள் (1958), பஞ்சதந்திரம் (1970), அப்னா ஹாத் ஜகந்நாத் (1980), துர்கா ஜாலி கௌரி (1983) போன்றவைகளில் இவரது பணிகள் இருந்தது.

## வெளிநாட்டு சுற்றுப்பயணங்கள்
1959 ஆம் ஆண்டில், இந்திய தேசிய அரங்கின் உதவித் தொகையுடன் தியேட்டர் டி நேஷன்களின் அழைப்பின் பேரில் 'தேக் தேரி பமாபி' என்ற பாலேவை வழங்க பாரிஸுக்குச் சென்றார். 1969 ஆம் ஆண்டில் இவர் உருமேனியா மற்றும் அங்கேரிக்கு இந்திய அரசாங்கத்தின் கல்வி அமைச்சகத்தின் உதவித் தொகையுடன் ஒரு கலாச்சார சுற்றுப்பயணம் மேற்கொண்டார்.

## தொழில்
1968 ஆம் ஆண்டில் பரத நாட்டியத்தில் மாணவர்களுக்கு பயிற்சி அளிக்க 'தஞ்சாவூர் நிருத்யாசாலா' என்ற நிறுவனத்தை நிறுவினார். மராத்தி நிருபனர்களின் ஆராய்ச்சி மற்றும் நடனம்: 1982 ஆம் ஆண்டில் தஞ்சாவூர் மன்னர்களின் நிருபனங்கள் குறித்த இவரது ஆராய்ச்சி 'தஞ்சாவூர் நிருத்யா பிரபந்தா' என்ற வடிவத்தில் சாகித்ய மற்றும் மகாராட்டிராவின் சமஸ்கிருதி மண்டலத்தால் வெளியிடப்பட்டது.
## விருதுகள் மற்றும் கௌரவங்கள்
கலாச்சாரத் துறையில் புகழ்பெற்ற சேவைக்கான மகாராடிடிரா மாநில விருது (1969), இச்சல்கரஞ்சிக்கான அறக்கட்டளை விருதுகள் (1979), அகில பாரதிய நாட்டிய பரிசத் (1980), நடன நாடகத்திற்கான சங்கீத நாடக அகாதமி விருது (1981), மராத்தி நாட்டிய பரிசத், மும்பை ( 1982), சரங்க்தேவ்  கூட்டாளர் (1990), மகாராட்டிர கௌரவ புரஸ்காரம் (1990) போன்ற விருதுகள் இவருக்கு வழங்கப்பட்டன.

இவர் புனே,கலா சாயா(1982), மும்பை, லிட்டில் தியேட்டர், பால ரங்கபூமி, (1982), மும்பை,சாகித்ய சங்க மந்திர் (1982), மும்பை, யுவக் பிராத்ரி (1983), அகமதாபாத்,கான கலா பாரதி, (1983), கணேஷ் பிரசாத் சமூக மன்றம், மும்பை (1991), ரங்கசிறீ பாலே குழு, போபால் (1991), கலா பரிச்சயா, மும்பை (1991), கொங்கன் கலா மண்டலம், மகாராட்டிரா (1994) போன்ற நிறுவனங்களால் கௌரவிக்கப்பட்டுள்ளார்

புது தில்லியின் சங்கீத நாடக அகாதமியின் பொதுக்குழு உறுப்பினராக இருந்தார். (1980-1982). இந்தியாவின் கல்வி அமைச்சகத்தின் மூலம் இளம் கலைஞர்களைத் தேர்ந்தெடுப்பதற்கான குழுவில் உறுப்பினராக நியமிக்கப்பட்டிருந்தார். (1978-1979)

## குறிப்புகள்

பகுப்பு:பரதநாட்டியக் கலைஞர்கள்
பகுப்பு:2012 இறப்புகள்
பகுப்பு:1921 பிறப்புகள்
சிறந்த அசைவூட்ட குறுந்திரைப்படத்திற்கான அகாதமி விருது

**சிறந்த அசைவூட்ட குறுந்திரைப்படத்திற்கான அகாதமி விருது ()** ஒவ்வொரு ஆண்டும் சிறந்த அசைவூட்ட குறுந்திரைப்படத்திற்கு அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் (AMPAS) ஆல் வழங்கப்படும் அகாதமி விருது ஆகும். 1931–32 ஆண்டுகள் முதல் இவ்விருது வழங்கப்படுகிறது.

*[[டாம் அண்ட் ஜெர்ரி]]* அதிக முறை இவ்விருதினை வென்றுள்ளது. 13 பரிந்துரைகளில் 7 முறை இவ்விருதினை வென்றுள்ளது.

## மேலும் பார்க்க
* சிறந்த அசைவூட்டத் திரைப்படத்திற்கான அகாதமி விருது

## மேற்கோள்கள்

பகுப்பு:அகாதமி விருதுகள்
சிறந்த குறுந்திரைப்படத்திற்கான அகாதமி விருது

**சிறந்த குறுந்திரைப்படத்திற்கான அகாதமி விருது ()** ஒவ்வொரு ஆண்டும் சிறந்த குறுந்திரைப்படத்திற்கு அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் (AMPAS) ஆல் வழங்கப்படும் அகாதமி விருது ஆகும். 1931 ஆண்டுகள் முதல் இவ்விருது வழங்கப்படுகிறது. இவ்விருது பல்வேறு முறை பெயர் மாற்றம் செய்யப்பட்டது.

இவ்விருதினை அதிக முறை வென்றவர்
* வால்ட் டிஸ்னி  **6 வெற்றிகள்** *(12 பரிந்துரைகளில்)*

## மேலும் பார்க்க
* குறும்படம்
* சிறந்த அசைவூட்ட குறுந்திரைப்படத்திற்கான அகாதமி விருது

## குறிப்புகள்

## மேற்கோள்கள்

பகுப்பு:அகாதமி விருதுகள்
பிந்து பணிக்கர்

**பிந்து பணிக்கர்** என்பவர் ஒரு இந்தியத் திரைப்பட நடிகை ஆவார். இவர் 140 க்கும் மேற்பட்ட திரைப்படங்களில் நடித்துள்ளார். மலையாளத் திரைப்படங்களில் நகைச்சுவை மற்றும் கதாபாத்திர வேடங்களில் நடித்துள்ளார். *வாத்சல்யம்*, *சூத்ரதரன்*, *ஜோக்கர்* ஆகியவை இவர் நடித்த முக்கிய திரைப்படங்களாகும். பிந்து சிறந்த துணை நடிகைக்கான நான்காவது லக்ஸ்-ஏசியானெட் விருது வென்றவர். பிந்து மலையாளத் திரைப்பட கலைஞர்கள் சங்கத்தின் நிர்வாகக் குழுவில் உறுப்பினராக இருந்தார்.

## தனிப்பட்ட வாழ்க்கை
பிந்து முதன்முதலில் பிஜு நாயரை 1998 இல்  திருமணம் செய்து கொண்டார். இத்தம்பதியினருக்கு கல்யாணி என்ற மகள் பிறந்தாள். பிஜு நாயர் இறந்த பின்னர் நடிகர் சாய் குமாரை 2009 இல் திருமணம் செய்து கொண்டார்.

## விருதுகள்

* 2001 - கேரள மாநில திரைப்பட விருதுகள் : இரண்டாவது சிறந்த நடிகை - சூத்ரதரன் 
* 2001 - துணை நடிகைக்கான ஆசியநெட் திரைப்பட விருது - *நரேந்திர மகன் ஜெயகாந்தன் வக* 
* 2013 - டி.டி.கே பிரெஸ்டீஜ்-வனிதா திரைப்பட விருதுகள் - சிறந்த துணை நடிகை - புள்ளிப்புலிகளும் ஆட்டின்குட்டியும்  
* 2014– சிறந்த துணை நடிகைக்கான 61 வது பிலிம்பேர் விருதுகள் - புள்ளிப்புலிகளும் ஆட்டின்குட்டியும் படத்திற்காக பரிந்துரைக்கப்பட்டது.
* 2014-நிலுவையில்- துணை நடிகையாக  புள்ளிப்புலிகளும் ஆட்டின்குட்டியும் என்ற படத்தில் நடித்தமைக்காக சிறந்த நடிகைக்கான 3 வது தென்னிந்திய சர்வதேச திரைப்பட விருதுகள்.

## தொலைக்காட்சி

* 1995: மொஹரவம் (தூர்தர்ஷன்) 
* 2005: சஹதர்மினி (ஏசியானெட்) 
* எல்லாம் மாயாஜலம் (ஆசியநெட்) 
* சந்தனகோபாலம் (ஆசியநெட்)

## ஆதாரங்கள்


## வெளி இணைப்புகள்

பகுப்பு:இந்தியத் தொலைக்காட்சி நடிகைகள்
பகுப்பு:கேரள மாநில திரைப்பட விருது வென்றவர்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:மலையாளத் திரைப்பட நடிகைகள்
பகுப்பு:வாழும் மக்கள்
கலகலப்பு (2001 திரைப்படம்)

***கலகலப்பு*** (*Kalakalappu*)  என்பது 2001 ஆம் ஆண்டு விஸ்வா இயக்கிய தமிழ்த் திரைப்படம் ஆகும். இதனை ஏ. எல். அழகப்பன் தயாரித்திருந்தார்.

இப்படத்தில் நெப்போலியன் முக்கியக் கதாபாத்திரத்தில் நடித்தார். உதயா, ஜெயா சீலா மற்றும் விஜயலட்சுமி ஆகியோர் துணை வேடங்களில் நடித்துள்ளனர். இந்தப் படத்திற்கு தேவாவின் இசை இசையமைத்திருந்தார். 27 ஜூலை 2001 அன்று வெளியிடப்பட்டது.

## நடிகர்கள்
* குழந்தைவேலாக நெப்போலியன் 
* கர்ணனாக உதயா 
* திலகாவாக ஜெய சீலா
* விஜயலட்சுமி -திவ்யா
* உமா 
* ஸ்ரீனிவாசனாக ரமேஷ் கண்ணா 
* பொன்னம்பலம் 
* சுகுமார்

## இசை

திரை பின்னணி இசை மற்றும் பாடலிசை ஆகியவற்றை திரைப்பட இசையமைப்பாளர் தேவா செய்தார். 2001 இல் வெளியிடப்பட்ட ஒலிப்பதிவில் 4 தடங்கள் உள்ளன. 

## மேற்கோள்கள்

## வெளி இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:2001 தமிழ்த் திரைப்படங்கள்
பகுப்பு:நெப்போலியன் நடித்த திரைப்படங்கள்
ஜீ என்டர்டெயின்மென்ட் எண்டர்பிரைசஸ்

**ஜீ என்டர்டெயின்மென்ட் எண்டர்பிரைசஸ்** அல்லது **ஜீ குழுமம்** எசெல் குழுமத்திற்கு சொந்தமான ஓர் இந்திய மக்கள் ஊடக நிறுவனம் ஆகும். இவ் நிறுவனம் மும்பையை தலைமையிடமாகக் கொண்டு 15 திசம்பர் 1991 ஆம் ஆண்டு ஆரம்பிக்கப்பட்டு தொலைக்காட்சி, பதிப்பகம், இணையம், திரைப்படத் தயாரிப்பு, கைபேசி போன்ற வணிகங்களில் ஆர்வங்களைக் கொண்டுள்ளது.

## வரலாறு
இந்த நிறுவனம் டிசம்பர் 15, 1991 இல் ஜீ டெலி பில்ம்ஸ் என்ற பெயரில் தொடங்கப்பட்டடு 2006 ஆம் ஆண்டு வரை இயக்கப்பட்டது. 2002 ஆம் ஆண்டில் ஈடிசி நெட்வொர்க் என்ற நிறுவனம் பெரும்பான்மை பங்குகளை (51%) வாங்கியது. நவம்பர் 2006 இல், டென் ஸ்போர்ட்ஸின் உரிமையாளரான தாஜ் தொலைக்காட்சியில் 50% பங்குகளை வாங்கி அதே ஆண்டில்  ஜீ என்டர்டெயின்மென்ட் எண்டர்பிரைசஸ் நிறுவனம் என மறுபெயரிடப்பட்டது. பிப்ரவரி 2010 இல், இந்த வணிகம் டென் ஸ்போர்ட்ஸில் கூடுதல் பங்குகளை (95%) வாங்கியது என்பது குறிப்பிடத்தக்கது.

2008 ஆம் ஆண்டில் ஜீ மோஷன் பிக்சர்ஸ் மற்றும் ஜீ லைம்லைட் (இப்போது ஜீ ஸ்டுடியோஸ்) போன்ற திரைப்பட நிறுவனங்களை ஆரம்பித்து தமிழ், தெலுங்கு, இந்தி, கன்னடம், மராத்தி, பெங்காலி, ஓடியா மற்றும் மலையாளம் உள்ளிட்ட இந்திய மொழிகளில் முக்கிய திரைப்படங்களை தயாரித்து, வெளியிட்டு மற்றும் விநியோகம் செய்து வருகின்றது.

## மேற்கோள்கள்

## வெளி இணைப்புகள்
* 

பகுப்பு:ஜீ குழுமம்
பகுப்பு:இந்தியாவின் பொழுதுபோக்கு நிறுவனங்கள்
பகுப்பு:இந்தியத் திரைப்படத் தயாரிப்பு நிறுவனங்கள்
பகுப்பு:இந்தியத் தொலைக்காட்சி தயாரிப்பு நிறுவனங்கள்
பகுப்பு:மும்பையில் உள்ள தொலைக்காட்சி நிலையங்கள்
பகுப்பு:இந்தியாவின் ஊடக நிறுவனங்கள்
பகுப்பு:எசெல் குழு
கௌதம் சுந்தர்ராஜன்

**கௌதம் சுந்தரராஜன்** (*Gowtham Sundararajan*) என்பவர் ஒரு இந்திய திரைப்பட நடிகர் மற்றும் நடன இயக்குநர் ஆவார். இவர் தமிழ் மொழி படங்களிலும் தொலைக்காட்சி நாடகங்களிலும் பணியாற்றியுள்ளார். இவர் குணச்சித்திர, நகைச்சுவை மற்றும் எதிர்நாயகன் கதாப்பாத்திரங்களில் நடித்துள்ளனர். இவர் கண்ணுல காச காட்டப்பா எனும் திரைப்படத்தினை 2016 இல் இயக்கினார்.

## தொழில்
கௌதம் சுந்தரராஜன் தமிழக நடிகர் மேஜர் சுந்தர்ராஜன் மற்றும் சியாமலா ஆகியோருக்கு தமிழ்நாட்டின் சென்னையில் பிறந்தார். விவேகானந்தா கல்லூரியில் படித்த அவர் 1989 இல் பட்டம் பெற்றார்

கே. பாலச்சந்தரின் *[[அழகன் (திரைப்படம்)|அழகன்]]* (1990) திரைப்படத்தில் நடித்தார். மேஜர் கௌதம்  செப்டம்பர் 1996 இல் கோகிலா ஹரிராமை மணந்தார். 1998 ஆம் ஆண்டில், தனது மனைவியுடன் சேர்ந்து, சென்னையின் முதல் முறையான மேற்கத்திய நடனப் பள்ளியான அகாடமி ஆஃப் மாடர்ன் டான்ஸை நிறுவினார். இத்தம்பதிகள் கமல்ஹாசனின்
நட்சத்திரம், *[[ஆளவந்தான் (திரைப்படம்)|ஆளவந்தான்]]* (2001) ஆகிய படங்களுக்கு நடனமைத்தார்கள். ஆர். மாதவன் - ஜோதிகா நடித்த *அச்சம் தவீர்* உள்ளிட்ட பிற திரைப்படத் திட்டங்களில் அவர்கள் தொடர்ந்து பணியாற்றினர்.

மேஜர் கௌதம் மணி ரத்னத்தின் *[[இருவர் (திரைப்படம்)|இருவர்]]* (1997) திரைப்படத்தில் தமிழ்ச்செல்வனின் உதவியாளர்களில் ஒருவராக நடித்தார். ஒரு நடிகராக, அவர் பெரும்பாலும் சுந்தர் சி மற்றும் அர்ஜுன் படங்களில் தோன்றினார். *ஐந்தம் படை* (2009) படத்திற்காக சுந்தர் சி உடன் தயாரிப்பாளராக மாறினார்.

2016 ஆம் ஆண்டில், அரவிந்த் ஆகாஷ், அஸ்வதி வாரியர் மற்றும் சாந்தினி *தமிழரசன்* ஆகியோர் முக்கிய வேடங்களில் நடித்த *கண்ணுல காச காட்டப்பா* திரைப்படத்தை இயக்கினார்.

## தேர்ந்தெடுக்கப்பட்ட திரைப்படங்கள்

; நடிகர்

; இயக்குநர்

* கண்ணுல காச காட்டப்பா (2016)

; தொடர்களில்

* மர்ம தேசம் - இயந்திரப் பறவை.
* செல்வி (2005 - 2007) 
* லட்சுமி (2006 - 2008) 
* செல்லமே (2009 - 2013) 
* நந்தினி (2017 - தற்போது வரை)

## குறிப்புகள்

## வெளி இணைப்புகள்
*

பகுப்பு:தமிழ்த் தொலைக்காட்சி நடிகர்கள்
பகுப்பு:1969 பிறப்புகள்
பகுப்பு:தமிழ்த் திரைப்பட இயக்குநர்கள்
பகுப்பு:சென்னைத் திரைப்பட இயக்குநர்கள்
பகுப்பு:தமிழ்த் திரைப்பட நடிகர்கள்
பகுப்பு:வாழும் மக்கள்
பகுப்பு:சென்னை நடிகர்கள்
சுசேதா பைதே சாபேகர்

**சுசேதா பைதே சாபேகர் (Sucheta Bhide Chapekar)** (பிறப்பு: 1948 திசம்பர் 6) இவர் ஓர் இந்திய பாரம்பரிய நடனக் கலைரும் மற்றும் நடன இயக்குனருமாவார் மேலும் இவர்  பரதநாட்டியம் மூலம் நன்கு அறியப்படுகிறார். பாரம்பரிய நடனத்தில் கற்பித்தல் மற்றும் பரப்புதல் நடவடிக்கைகளை ஆதரிக்கும் ஒரு அறக்கட்டளையான "கலாவர்தினி" என்ற நிறுவனத்தின் நிறுவனருமாவார். அங்கு இவர் பரதநாட்டியத்தையும் கற்பிக்கிறார். இவர் சங்கீத நாடக அகாதமி விருதினையும் (2007) பெற்றவராவார்.

## ஆரம்பம்
1948 இல் பிறந்த சாபேகருக்கு 1963 ஆம் ஆண்டில் அரங்கேற்றம் இருந்தது. ஆச்சார்யா பார்வதி குமார் மற்றும் கே.பி. கிட்டப்பா பிள்ளை ஆகியோரின் கீழ் பயிற்சியினை பெற்றார். அடுத்தடுத்த ஆண்டுகளில், இவர் 1974 இல் சென்னை, மியூசிக் அகாதெமியில் ஒரு நிகழ்ச்சியை உள்ளடக்கிய பல உள்ளூர் இசை நிகழ்ச்சிகளில் பங்கேற்றார். திருமணத்திற்குப் பிறகு, இவர் புனேவிற்குச் சென்றார்.

## நிகழ்ச்சி
நீலக்கண்ணின் அழகு என்று அழைத்த ஜே. ஆர். டி டாடாவால் ஊக்கப்படுத்தப்பட்ட இவர், 1982 ஆம் ஆண்டில் முதல் முறையாக இந்தியாவுக்கு வெளியே நிகழ்ச்சி நடன நிகழ்ச்சிகளை நடத்தினார். சுற்றுப்பயணத்தின் போது, இவர் லண்டன், பாரிஸ் மற்றும் ரோட்டர்டாமில்  நடன நிகழ்ச்சிகளை நிகழ்த்தினார். 1980 களில், இவர் தனது சொந்த மாநிலமான மகாராட்டிராவில் பல்வேறு இசை நிகழ்ச்சிகளை நடத்தினார். இந்த நேரத்தில்தான், பரதநாட்டியத்திற்கு மாநிலத்தில் பெரிய பின்தொடர்தல் இல்லை என்பதை உணர்ந்தார். பின்னர் தனது இசை நிகழ்ச்சிகளில் மராத்தி மற்றும் இந்தி பாடல்களை கலக்க வேண்டும் என்ற எண்ணம் வந்தது. இது இறுதியில் *நிருத்ய கங்கா* என்ற பாரதநாட்டிய இசை நிகழ்ச்சியை உருவாக்க வழிவகுத்தது. இது சுமார் 80 பாடல்களைக் கொண்டுள்ளது. இவை அனைத்தும் இந்துஸ்தானி பாரம்பரிய இசையை அடிப்படையாகக் கொண்டவை. பாரம்பரிய நடனத்தில் கற்பித்தல் மற்றும் பரப்புதல் நடவடிக்கைகளை ஆதரிக்கும் கலாவர்தினி என்ற ஒரு தொண்டு அறக்கட்டளையை சாபேகர் நிறுவினார்.

## ஆவணப்படம்
2008 ஆம் ஆண்டில், திரைப்படத் தயாரிப்பாளர் அமிர்தா மகாதிக்  இவரின் வாழ்க்கை மற்றும் பணிகள் குறித்து வயோமகமி என்ற ஒரு ஆவணப்படத்தை   இயக்கியுள்ளார். சாபேகரின் 60 வது பிறந்தநாள் கொண்டாட்டத்தின் ஒரு பகுதியாக, வயோமகமியை  கலாவர்தினி தயாரித்து மகாராட்டிராவின் புனே, கணேஷ் கலா கிரிதா மஞ்சில் காண்பிக்கப்பட்டது. பத்ம விபூசண் சோனல் மான்சிங் மற்றும் பிற பிரமுகர்கள் கலந்து கொண்ட ஒரு நிகழ்ச்சியில்  சாபேகர் எழுதிய *நிருத்யாத்மிகா* என்ற புத்தகமும் வெளியிடப்பட்டது.

## குடும்பம்
சாபேகருக்கு திருமணமாகி, அருந்ததி பட்வர்தன் என்ற மகள் உள்ளார். இவரது மகளும் பயிற்சி பெற்ற நடனக் கலைஞராவார். 2007 ஆம் ஆண்டில், சாபேகருக்கு பாரம்பரிய நடனத்திற்கான பங்களிப்பிற்காக சங்கீத நாடக அகாதமி விருது வழங்கப்பட்டது.

## குறிப்புகள்

பகுப்பு:வாழும் மக்கள்
பகுப்பு:மராத்தியர்கள்
பகுப்பு:பரதநாட்டியக் கலைஞர்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:1948 பிறப்புகள்
பகுப்பு:இந்தியப் பாரம்பரிய பெண் நடனக் கலைஞர்கள்
குண்டக்க மண்டக்க

***குண்டக்க மண்டக்க*** என்பது 2005 ஆம் ஆண்டு வெளிவந்த இந்திய தமிழ் நகைச்சுவைத் திரைப்படம் ஆகும். இதனை அசோகன் இயக்கியிருந்தார். இத்திரைப்படத்தினை எஸ்ஜி பிலிம்ஸ் தயாரித்தது. இப்படத்தில் பார்த்திபன், வடிவேலு, ராய் லக்ஷ்மி, மல்லிகா ஆகியோர் முக்கிய வேடங்களில் நடித்திருந்தனர். பரத்வாஜ் இசையமைத்தார், படத்தொகுப்பு சுரேசால் செய்யப்பட்டது . இத்திரைப்படம் 14 அக்டோபர் 2005 அன்று வெளியிடப்பட்டது.

## நடிகர்கள்

* இராதாகிருஷ்ணன் பார்த்திபன் - இளங்கோ
* வடிவேலு - செல்லப்பா
* ராய் லட்சுமி - ரூபா
* மல்லிகா - கவிதா
* கலைராணி (நடிகை) - இளங்கோவின் தாய்
* சிங்கமுத்து
* மதன் பாப்
* சாம்ஸ்
* புவனேசுவரி
* ஆர்த்தி
* தியாகு

## ஒலிப்பதிவு
இப்படத்திற்கு பரத்வாஜ் இசையமைத்துள்ளார். 

## மேற்கோள்கள்

பகுப்பு:2005 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பரத்வாஜ் இசையமைத்த தமிழ்த் திரைப்படங்கள்
பகுப்பு:பார்த்திபன் நடித்த திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:சிங்கமுத்து நடித்த திரைப்படங்கள்